Antsla Valla Kultuurikeskus

Tsooru mälumängur 2023-2024
2023-12-03 14:00 - 16:00, 2023-11-05 14:00 - 16:00, 2023-10-01 14:00 - 16:00 (Europe/Helsinki) | Tsooru Rahvamaja, Tsooru, Antsla vald, Võrumaa, Eesti

III Koduomanike Kogu
2023-11-29 17:30 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Võrumaa Arenduskeskus on korraldamas kolmandat Koduomanike Kogu kokkusaamist.
Kohtumine toimub 29. novembril kell 17.30 Antsla kultuurikeskuse saalis (Kooli tee 19, Antsla). Uksed on avatud kõigile. Eriti oodatud on kortermajade elanikud, korteriühistu juhatuse liikmed ja teised koduomanikud, keda renoveerimisteemad huvitavad.

KAVA
17.15 Kogunemine ja tervituskohv
17.30 Korteriühistute juhtimisest ja KredExi toetusega korterelamute rekonstrueerimise kogemustest. Reet Kõvask, RK abi ja teenused OÜ, õigusnõustaja
19.00 Tehniliste konsultantide koolitusvõimalusest ja muud rekonstrueerimisega seotud teemad. Siim Meeliste, SA Võrumaa Arenduskeskus, projektijuht
Palume kohtumisele registreeruda 27. novembriks:
https://rb.gy/bg4tm2

VÕRU KEELE KÕNÕLÕMISÕ TSÕÕR
2023-11-27 17:00 - 18:30, 2023-11-20 17:00 - 18:30, 2023-11-13 17:00 - 19:30, 2023-11-06 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Võru keele vestlusring jätkub VÕRU KEELE NÄDALAL 2023.
Kohtumised toimuvad esmaspäeviti
6. november; 13. november; 20. november; 27. november ja 4.detsember Antsla kultuurimajas.

Vestlusringi juhendab Mariko Faster, tel 56213177

Tallinna Muusika- ja Balletikooli neidudekoori advendikontsert
2023-11-26 16:00 - 17:30 | Antsla Kultuurikeskus, Kooli tee 19, Antsla, Võrumaa, 66403, Eesti
MUBA neidudekoor on välja kasvanud TMKK lastekoorist ning tegutses noortekoori nime all alates 2008. aastast. Alates 2022. aasta septembrist kannab koor nime Tallinna Muusika- ja Balletikooli neidudekoor.
Koori dirigent on laulupidude üldjuht ja mh Ellerheina peadirigent Ingrid Kõrvits, hääleseadja ja koormeister rahvusvaheliselt tunnustatud laulja ning samuti laulupidude üldjuht Jaanika Kuusik.
Koori kuuluvad lauljad vanuses 14-19 aastat, kes õpivad erialana mõnda instrumenti, laulmist, koorijuhtimist või muusikateooriat.
Kooril on aktiivne kontserditegevus. Esinetud on Eestis, samuti Saksamaal, Austrias, Küprosel, Inglismaal, Ungaris, Kreekas, Itaalias, Lätis, Hispaanias, USAs, Bahamal ning Iisraelis. Osa on võetud laulupidudest ning mitmetest muusikaprojektidest koostöös Eesti Kontserdi, ERSO, Tallinna Kammerorkestri, Eesti Filharmoonia Kammerkoori, RAMi, Tütarlastekoori Ellerhein, Hannoveri tütarlastekoori, noortekoori Anima (USA) ning paljude tuntud dirigentide (Tõnu Kaljuste, Andres Mustonen, Mikk Üleoja, Kaspars Putninš, Nikolai Aleksejev jt) ja heliloojatega (Pärt Uusberg, Tõnu Kõrvits, Robert Jürjendal, Marianna Liik jt). Koor on olnud edukas mitmetel festivalidel ja konkurssidel:
2012 grand prix’ IX rahvusvahelisel koorikonkursil Cantemus Ungaris Nyiregyhazas;
2013 I koht naiskooride kategoorias ja dirigendipreemia rahvusvahelisel koorikonkursil Tallinn 2013 ning osalemine rahvusvahelisel Patmose vaimuliku muusika festivalil Kreekas;
2014 I koht naiskooride ja II koht 20.–21. sajandi muusika kategoorias rahvusvahelisel Guido dArezzo konkursil Itaalias;
2016 augustis viibis koor kontserdireisil USAs ning VIII America Cantat festivalil Bahamal;
2017 I koht noortekooride kategoorias rahvusvahelisel koorikonkursil Tallinn 2017;
2019 I koht rahvamuuska ning III koht vaimuliku muusika kategoorias rahvusvahelisel koorifestival-konkursil Canco Mediterrania Hispaanias;
2022 augustis grand prix’ rahvusvahelisel koorikonkursil Riga Sings 2022 Lätis;
2023. aasta veebruaris osalemine festivalil Iisraelis.
Kooril on ilmunud kaks CD-plaati: 2009 CD Heliseb väljadel ning 2015 CD “Magnificat”.

PILETID
10 eur (eelmüügist kuni 25.11.2023) https://fienta.com/et/tallinna-muusika-ja-balletikooli-neidudekoori-advendikontsert
15 eur kohapeal
kuni 12-aastased tasuta

TantsuMENÜÜ lavastus "Muutus"
2023-11-22 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Koreograaf Igor Lideri tantsulavastus “Muutus” kutsub vaataja põnevasse tänavatantsumaailma. Juba lapsepõlvest saadik hip-hopi kultuurile pühendunud neli meestantsijat toovad lavale oma aastatepikkuse kogemuse. Nende kohtumisel teatri ja kaasaegse tantsuga sünnibki uus ja erakordne muutus. Mitmetasandiline, kaasaegne ja kõnetav.
Igor Lider on koreograaf, tantsija ja muusik, kes on loojana tegutsenud juba pea kakskümmend viis aastat. Igori suur armastus on tänavatants, mis on viinud ta paljudel festivalidel ja konkurssidel ka poodiumikohtadele. Koreograafina on ta töötanud koos mitmete muusikutega ja lavastanud tantsufilme.
Edgar Budza on tänavatantsu tantsija, koreograaf ja võistluste kohtunik. Edgar on osalenud paljudel festivalidel nii Euroopas kui ka Venemaal. Viimastel aastatel on ta töötanud tantsuõpetajana.
Valerii Zaichenko on Luganskist, Ukrainast pärit tantsija ja tantsuõpetaja. Valerii proovib autorina alati luua midagi uut, unustamata samas tantsu baaspõhimõtteid, mistõttu on ta väga hea freestyle´is. Ta on ka paljude tänavatantsu võistluste võitja.
Kalver Kaseorg on Tartust pärit tantsuõpetaja, koreograaf ja tantsija. Ta alustas oma tantsuteed tänavatantsu freestyle’st ja on nüüdseks jõudnud ka tänavatantsu koreograafide tippu Eestis. Tema elu koosneb lisaks tantsu õpetamisele ka koostöödest artistide ja televisiooniga.
Alexander Makarov on Valgast pärit tantsija, tantsuõpetaja ja koreograaf. Tantsuga on Aleksander tegelenud enam kui kakskümmend aastat ning tema tugevusteks on hip-hop ja popping. Ta on osalenud mitmetel tänavatantsu võistlustel ning ka esikohti saavutanud.
Lavastus: Igor Lider
Koreograafia ja tants: Igor Lider, Alexander Makarov / Kalver Kaseorg, Edgar Budza, Valerii Zaichenko
Dramaturg: Ruslan Stepanov
Helikujundus: Igor Lider
Valguskujundus: Elerin Tõnne
Foto- ja videotiim: Anastasiia Lider, Sofia Kusainova, Artur Kriuk
Graafiline disain: Kadi Aare
TÄHELEPANU! Etenduses kasutatakse lühikese aja jooksul (max 20 sekundit) tugevat strobo valgust!
Korraldus ja tehniline teostus: Eesti Tantsuagentuur
Esietendus: 3.märtsil 2023 Eesti Tantsuagentuuri teatrisaalis (Hobujaama 12, Tallinn)
Kestus: 1h
Eesti Tantsuagentuuri ja kohalike kultuurikorraldajate eestvedamisel toob TantsuMENÜÜ tantsuetendused kõikjale Eestis.
Toetajad: Kultuuriministeerium, Eesti Kultuurkapital, Pakenditööstus
www.tantsuagentuur.ee
PILETID
EELMÜÜK: täispilet 7 eur, sooduspilet 5 eur – õpilane, pensionär (eelmüügis Fienta kuni 21.11.2023) https://fienta.com/et/tantsumenuu-lavastus-muutus
KOHAPEAL: täispilet 10 eur, sooduspilet 5 eur – õpilane, pensionär

Kino Tsoorus "Tähtsad ninad"
2023-11-21 19:00 - 20:30 | Tsooru Rahvamaja, Tsooru, Antsla vald, Võrumaa, Eesti
13- aastane Oliver meisterdab koos oma sõbra Sassiga tööõpetuse tunnis ninakujulise prillihoidja, mis äratab ootamatult ühe salapärase suurinvestori huvi. Samas on poisid iseseisvaks äriajamiseks veel liiga noored.
Oliveri hiljuti koondatud isa näeb vaeva, et leida uus ametikoht. Nii tekibki Oliveril plaan, kuidas kaks kärbest ühe hoobiga tabada: poisid palkavad oma firmat juhtima Oliveri isa ning päästavad seeläbi ka vanemate karile sõitnud abielu!
Oliveri isa ei tea aga, et töötab oma poja ja tolle sõbra Sassi heaks. Algab hoogne topeltmäng, mis eskaleerub, kui poisid saavad teada, mis on salapärasel investoril tegelikult plaanis.
Koguperekomöödias „Tähtsad ninad“ löövad kaasa Mattias Naan, Saara Pius ja paljud teised tuntud Eesti näitlejad. Huumorivõtmes koguperefilm jutustab loo tänapäevasest maailmast, kus peresuhteid mõjutavad innovatiivne start-up-maailm ja teised noorte jaoks olulised teemad.
Režissöör: Ingomar Vihmar
Tootja: HeaFilm

Sangaste teater Rukki Narrid komöödia "Nunnad"
2023-11-21 19:00 - 20:30 | Uue-Antsla Rahvamaja, Uue-Antsla, Antsla vald, Võrumaa, Eesti
“Nunnad” on lustakas lugu nunnade elust nakkushaiglas ja sellest, miks nad sinna on sattunud ning mis nendega seal juhtub.
NB! Etendus on naljakas ja naerust põhjustatud äparduste eest teater ei vastuta!

Autor: Margus Oopkaup.
Lavastaja: Merilin Kirbits.
Laval Sangaste teater Rukki Narrid: Anne Zimbrot, Kärt Kooser, Rait Elvet, Ene Tuisk, Maiken Kutsar, Ly Käärik, Marina Pulver.

Etendus on kahes vaatuses ja pikkusega 1,5 h.

Pilet 7 eurot, müügil kohapeal sularahas

Antsla Acoustic - Kaisa Ling Thing
2023-11-17 20:00 - 21:00 | Võrumaa
Provokatiivne, poliitiline ja praaliv, nii omajagu rafineeritud kui ka veidi labane, valab Eesti parim (ja ühtlasi ainus) palaganibluusi kollektiiv Kaisa Ling Thing kirgliku sõnumi dünaamilisse muusikalisse vormi. Tulevane eesti bluusi grand old lady Kaisa Ling pasundab sügavat sinist bluusi.
2018 ilmus debüütalbum „Nii kole mees” ning 2021. aasta kevadel „Läänemure lained”. Lisaks on ansambel loonud ühe bluusikali „Kuldsete kätega mees”, mis räägib soolisest palgalõhest, täispika bluusikali meeste alaväärsuskompleksidest („Mehistumise viisid” 2023) ning osalenud Edinburgh’ Fringe Festivalil kavaga „The Feminist’s Handbook for Eastern Europe” (2022, 2023).
„Kui sarmil, glamuuril ja moodsal naiselikkusel on üleüldse Eestis nimi, siis on see Kaisa Ling. Ja tema Thing. Vastupanu on mõttetu, soovitan anduda.” – Vilja Kiisler
Vaata ka: https://kaisalingthing.ee

Avatud kultuurikohvik
PILETID: 10 eur (Fienta kuni 16.11.2023), 15 eur kohapeal, kuni 12-a. tasuta https://fienta.com/et/antsla-acoustic-kaisa-ling-thing-2

Aianduskoolitused Kristiina Kikkasega - I koolitus
2023-11-16 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Aiandushuvilistele tuleb taas koolitust tegema Kristiina Kikkas!
Kursusel võimalik saada koolitusmaterjalid paberkandjal, soovi korral ka meili peale
Osalustasu 12 eur/kord

INFO ja REGISTREERIMINE:
kultuur@antsla.ee
55648348

Koolitus toimub üks kord kuus perioodil november 2023 – aprill 2024
Teemad:
Neljapäev, 16. november 2023 – Rooside istutamine, väetamine, hooldus, kokkusobivus teiste taimedega, haigused.
Neljapäev, 7. detsember 2023 – Aiaruumideeraldamine (räägime: Mis on aia ruumid? Miks neid on vaja? Kuidas luua mõtteline või füüsiline eraldus?Mis võimalused selleks on?) Vertikaalhaljastus: sõrestikud, elavkaared, spaleerpuud.
Neljapäev, 11. jaanuar 2024 – Teed, nende funktsionaalsus, rajamine, materjalid. Aia valgustamine (räägime: Miks valgustada? Mida valgustada? Millega valgustada?)
Neljapäev, 8.veebruar 2024 – Taimede sobivus aeda ,arvestades mulla-ja valgustingimusi. Sibulilled- nende kasvutingimused, sobivus, hooldus.
Neljapäev, 7.märts 2024 – Veesilma rajamine (Kuhu? Kui suur? Milleks? Milline? Millest?), ümbruse kujundamine ja sobilikud taimed, hooldamine.
Neljapäev, 11. aprill 2024 – Varjuaed (Mis see on?), rajamine, taimed, hooldus .Aiatööriistad. Mida eelistada? Õiged töövõtted.

Kes on Kristiina Kikkas?
Olles paarkümmend aastat hobiaednik ja omandanud praktilisi kogemusi, viis soov aiandusest rohkem teada ning kõike teadlikumalt ja lihtsamalt teha, õppima Räpina Aianduskooli, kus omandasin maastikuehitaja eriala ja Hiiumaa Ametikooli linnaaedniku erialale. Mul on 4. tase aianduses.
Olen oma ettevõtte Kristiina Iluaed OÜ asutaja, mis peamiselt tegeleb aiaprojektide koostamisega ja aiandusalase nõustamisega.

Mälumäng Vallavillak
2023-11-14 18:00 - 19:00, 2023-10-17 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

KINO "Jumalaga, rock'n'roll!"
2023-11-13 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Hardi Volmer on filmitegija ja lavastuskunstnik, aga ennekõike tuntud rocklauljana.
Hoogne autoportreefilm liigub läbi kümnendite, punkfilmide, rock-kontsertide, tagahoovide, festivalilavade, rätsepatöökodade ja laulva revolutsiooni.
Muusikat mängivad ansamblid PäraTrust, Turist, Singer-Vinger ja Hovery Covery ning Liisi Koikson, Jalmar Vabarna ja Tallinna politseiorkester.
Ära ära jahtu!
Kategooria: Dokumentaalfilm | Žanr: Muusikafilm, komöödia, tõsielufilm, arhiividokumentaal
Režissöör: Kiur Aarma, Hardi Volmer
Tootja: Traumfabrik

Isadepäeva tantsuõhtu ansambliga Lillellised
2023-11-11 20:00 - 23:30 | Tsooru Rahvamaja, Tsooru, Antsla vald, Võrumaa, Eesti

LÖVVÄMI TII UMALÕ PIDOLÕ! TSIHIOTSMISÕ- JA MÄNGOPÄÄVÄ’
2023-11-11 11:00 - 15:00 | Antsla Kultuurikeskus, Kooli tee 19, Antsla, Võrumaa, 66403, Eesti
Liikumispäev saab alguse 11. novembril kell 11 Antsla kultuurikeskuse juures Urvaste kihelkonnas.
Liikumispäev algab ja lõpeb samas kohas ja iga osaline saab raja läbimiseks kaardi ja vajaduse korral kaardiga liikumiseks väikese väljaõppe. Rada kulgeb asulates ja nende lähiümbruses.
Rajal liikudes tuleb üles leida kaardil ära märgitud Võrumaa kultuurilooga seotud kohad. Sealt saab paiga kohta silmaringi avardavat teavet. Liikumispäeva pikkuseks on planeeritud neli tundi.
Võrumaa orienteerumisradade ettevalmistaja Sixten Sild julgustab kõiki liikumispäevadest osa võtma: „Kui sul on vähegi maadeavastaja geeni ja huvi kodukoha vastu, siis on see üritus just sulle.“
Liikumissari „Lövvämi tii Umalõ Pidolõ!“ ühendab kuuenda Uma Pido teemaks oleva mängu liikumise, mõtlemise ja Vana-Võromaa kultuuriruumi tundmaõppimisega. Iga liikumispäeva alustuseks õpitakse selgeks ühe Vana-Võromaa kihelkonna laulumäng, eestvõtjaks on Meelika Hainsoo.
Rohkem infot saab liikumispäevade kohta: umapido.ee/et/siht/
ÜRITUSE PAREMA KORRALDUSE JAOKS REGISTREERI ENNAST KINDLASTI SIIN: https://docs.google.com/forms/d/e/1FAIpQLSc3eaGo3OnZpK000rhtkHObRvasjdl6-P4k1O0GVXZ5sZuC-g/viewform
Korraldust veab MTÜ Võro Selts VKKF.
Korraldavad: Võru instituut, Põlva ja Võru arenduskeskused, Põlvamaa omavalitsuste liit, Põlva vallavalitsus, Võru linn, Räpina vallavalitsus, Kanepi vallavalitsus, Valga vallavalitsus ja paljud Põlva ja Võru maakonna seltside ja asutuste inimesed.
Toetavad: Eesti Kultuurkapital (Põlvamaa, Tartumaa ja Võrumaa ekspertgrupid, rahvakultuuri ja helikunsti sihtkapital), Võru Vallavalitsus, Võru Instituut, Kultuuriministeerium, Võrumaa Partnerluskogu, Võru linnavalitsus, Põlva Vallavalitsus, Eesti Rahvakultuuri Keskus (Regionaalse kultuuritegevuse toetus, Vana Võromaa pärimuskultuuri toetus), SA Võrumaa arenduskeskus, SA Põlvamaa arenduskeskus, Põlvamaa Omavalitsuste Liit, Rahandusministeerium kohaliku omaalgatuse programmi vahenditest (Võru ja Põlva mk), SA Räpina Kultuurkapital, Antsla vallavalitsus, Eesti Rahvuskultuuri Fond, Võru Muusikakool, Priit Sibul, Kaup24.ee.
Meediapartner: Uma Leht.

TANTSUÕHTU ansambliga Kruiis
2023-10-20 19:00 - 2023-10-21 00:00 | Uue-Antsla Rahvamaja, Uue-Antsla, Antsla vald, Võrumaa, Eesti
Kauaoodatud Uueka tantsuõhtu tuleb 20. oktoobril!

Tantsutab ansambel Kruiis koos Ervin Lillepeaga.
“Ansambli Kruiis repertuaar on väga mahukas ja mitmekülgne. Oleme suutelised peoõhtul valima laule paljude nii tuntud kui ka vähem tuntud laulude seast. Repertuaaris on erinevaid tantsurütme nii nooremale kui vanemale publikule. Oleme täis energiat ja esinemislusti, milles saate ise veenduda!”
Õhtut juhib Mai Einama.Avatud kohvik.
Piletite eelmüük Fientast hinnaga 10 eur: https://fienta.com/et/tantsohtu-ansambliga-kruiis
Kohapeal pilet 15 eur.
Ostes Fientast ühe ostuga piletid kogu oma laudkonnale, pole telefoni teel eraldi laua broneeringut vaja teha.
Info telefonil 56686466 (Kati) või uueantsla@antsla.ee

Tsooru Rahvamaja 95 ansambliga Starter
2023-10-14 19:00 - 23:30 | Tsooru Rahvamaja, Tsooru, Antsla vald, Võrumaa, Eesti
Tähistame Tsooru Rahvamaja 95. sünnipäeva. Saab tantsida ja pakume sünnipäevatorti
Pilet 10 eur Fienta.com https://fienta.com/et/tsooru-rahvamaja-95-ansambliga-starter

Komöödiateater - ANNE PALUVER ikka veel 27!
2023-10-11 19:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
Pisuhänd“, „Tabamata ime“, „Saateviga“, „Päikesepoisid“, „Kes aevastas?“, „Norman Vallutaja“, „Meelejahutaja“ – kes ei mäletaks neid legendaarseid saateid ja lavastusi. Anne on mänginud koos Jüri Järveti, Eino Baskini, Rein Areni, Aarne Üksküla, Jüri Krjukovi, Urmas Kibuspuu, Elle Kulli, Ita Everi, Helgi Sallo ja paljude teiste korüfeedega.
Säravamaid hetki tema karjäärist kajastabki Toomas Kalli komöödia, mille on lavastanud Henrik Normann. Millest mõtleb näitleja enne oma juubelietendust, keda ta meenutab, milliseid uskumatuid lugusid jutustab? Igavesti noor Anne Paluver ei tunne end sugugi seitsmekümnesena, vaid on ikka veel 27!
Sellest vanusepiirist ei ole ta iialgi nõus üle astuma, jäädes alati hingelt nooreks. Seda, et nalja saab ka seekord, on nii elementaarne, et piinlik oleks seda üle korrata.
Etendus on kahes vaatuses ja kestab ca 2 tundi koos vaheajaga.
SOODUSPILET (pensionär, üliõpilane, õpilane) 19 EUR
TÄISPILET 21 EUR
PILETILEVI: https://www.piletilevi.ee/est/piletid/teater/draama/anne-paluver-ikka-veel-27-402917/
PILETIMAAILM: https://www.piletimaailm.com/performances/122857?lang=et_EE
PILETEID MÜÜGIL KULTUURIKESKUSES!

Tsooru kinoõhtu "Vigased pruudid"
2023-10-10 19:00 - 20:00 | Tsooru Rahvamaja, Tsooru, Antsla vald, Võrumaa, Eesti
Ei tea siin ilmas keegi hullemat juurikat kui üks sajandivahetuse aegne Eesti taluperemees. Ja kui see juhtub veel mulk olema, siis on asi ikka päris hull. Naisterahva pisarad ja arukas jutt on temale nagu hane selga vesi. Säärane mees on ka Mulgimaalt Läänemaale elama sattunud Mart. Ei kuula ta kedagi ja talitab ikka nii, nagu tema isa teda omal ajal õpetas. Isegi oma laste eluõnne on Mart ära otsustanud, nii et tütred Miina ja Leena ainult mulkidest vennapoegadele kõlbavad. Ei aita siin noorikute ohked ega kaebed, kuigi nende südamed löövad salamisi hoopiski Läänemaa noormeeste Joosepi ja Juhaniga ühes rütmis. Aga kuna armastusel on juba kord imelik jõud, mis isegi kana mesipuusse lennutab kui tarvis, ei kavatse noored sellise saatusega leppida. Kus sõnad ja veenmine ei aita, tuleb appi võtta kavalus. Esialgne lihtne plaan mulkidest väimehi ninapidi vedada muutub sündmuste arenedes üha pöörasemaks, kuni Joosep ja Juhan leiavad end lõpuks naiseriietes kaugeid kosilasi tõrjumas.

Eduard Vilde vigased pruudid ärkavad taaskord ellu, tõestades ühelt poolt rahvakirjaniku annet kergeks meelelahutuseks, teisalt aga tuntud klassiku uue aja kuulutust, milles noorem põlvkond otsustavalt vanemale vastu hakkab ja ise oma eluõnne üle otsustada soovib.

Kategooria: Mängufilm | Žanr: Komöödia

KINO "Vigased pruudid"
2023-10-09 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti

Antsla Acoustic - Laura Põldvere
2023-10-06 19:30 - 22:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Acoustic on Antsla Kultuurikeskuses toimuv üritustesari, kus akustilise kavaga esinevad tuntud ning vähemtuntud Eesti artistid.
Laura on edukalt figureerinud muusikamaailmas nii jazz-, eksperimentaal- kui popartistina. Viimasena lausa niivõrd edukalt, et temast on saanud möödunud aastakümne enimmängitud artist Eestimaa raadiojaamades. Laura on välja andnud 10 albumit, võitnud Eesti Muusikaauhindade naisartisti tiitli ning esindanud Eestit Eurovisioonil 2 korda.
Akustiline kontsert-õhtu viib ilusale muusikalisele rännakule läbi tuntud lugude ning toob maagiat sumedasse sügisõhtusse! Repertuaaris on Laura enda poplood ning coverid tuntud artistidelt nagu Ed Sheeran, Tina Turner ja Pink.
Laura Põldvere – looperid, vokaal
Kusti Lemba – kitarr, looperid
PILETID:
10 eur eelmüügist https://fienta.com/et/antsla-acoustic-laura-poldvere
15 eur kohapeal
kuni 12. aastased tasuta

AVATUD KULTUURIKOHVIK

Vallavillak
2023-09-19 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

Tsooru külateatri etendus "Ka naine on inimene"
2023-09-13 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Lavastaja: Laine Keerov
Osades: Marge Annus, Ale Annus, Rainer Hillak, Anneli Vissel või Ly Raudsepp, Ragne Jõela, Herki Hillak, Liis Keerov või Lily Keerov, Jarek Jõela.

Kodumaine komöödia - KINO "Vaba raha"
2023-09-12 20:00 - 21:00 | Tsooru Rahvamaja, Tsooru, Antsla vald, Võrumaa, Eesti
kinodes alates 8. septembrist
Kust otsiksid sina abi, kui pank su nii kindlana näinud laenutaotlusest keeldub? Just sellise probleemi eest leiavad end Taavi (Märt Pius) ja Liisa (Steffi Pähn). Lotopilet oleks abiks, või hoopis mõned tuhanded Bitcoinid, mis kümme aastat tagasi su tehnikakasti vedelema jäi?
Samal ajal naudib entusiastlik ettevõtja Maximillion (Miklós Bányai) oma krüptobörsi tähelendu ja ei jõua ära oodata klassikalise panganduse kollapsi koos oma kauni kaasa Armaniga (Amanda Hermiine Künnapas). Pensionifondi juht Erik (Ivo Uukkivi) aga hoiab kainet mõistust ja käib suure kaarega mööda kõigest digitaalsest. Investeerimist väärib ju vaid see, mida mõistad, hoomad. Kuid, mida sa teed, kui isegi su 12-aastane poeg teenib juba rohkem kui sina?
Krüptost, investeerimisest ja kõigest mis sinna vahele jääb pajatav „Vaba raha“ on tempokas seikluskomöödia, mis võtab huumoriphitide vahele viimase kümne aasta jooksul rahvusspordiks saanud rahatarkuse.
Stsenarist & režissöör: Rain Rannu
Produtsendid: Tõnu Hiielaid & Rain Rannu
Operaator: Ants Tammik
Helilooja: Bert On Beats
Kunst ja kostüümid: Tõnu Hiielaid & Urmet Piiling
Montaaž: Rain Rannu & Moonika Põdersalu
Helirežii: Markus Andreas & Aleksandra Koel
Helisalvestus: Liis Karlson & Joonas Taimla
Värv: Sten-Johan Lill
VFX: Dual Illusion
Tegevprodutsent: Sander Lebreht
Peaosades: Märt Pius, Miklos Banyai, Steffi Pähn, Ivo Uukkivi, Amanda Hermiine Künnapas, Einar Kuusk

UUS kodumaine komöödia - KINO "Vaba raha"
2023-09-11 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti

17. Külapillimeeste päev
2023-09-09 18:00 - 21:00 | Tsooru Rahvamaja, Tsooru, Antsla vald, Võrumaa, Eesti
Oodatud on kõik külapillimehed ja muidu rahvamuusika austajad! Põlvamaalt alguse saanud külapillimeeste päeva on peetud 16. korda, peale haldusreformi jõudnud korraldamine ka Võrumaale. Et rahvamuusikat inimestele lähemale tuua, soovime üritust korraldada eri piirkondades. Traditsiooniliselt toimub igamehekontsert, üllatusesinejad, koosmängimised jne.
